Ørkener i Australia
Store norske leksikon,Geografi,Verdens geografi,Oseania,Australias geografi
Australias ørkener er fordelt over det vestlige platålandet og det indre lavlandet. Etter Antarktika er Australia verdens tørreste kontinent. 70 prosent av det australske fastlandet får mindre enn 500 millimeter regn årlig, og er i klimalæren betegnet som tørt (arid) eller halvtørt (semiarid). Om lag 35 prosent av kontinentet får så lite regn at det kan klassifiseres som ørken. De navngitte ørkenområdene dekker 18 prosent av det australske fastlandet.
Ørken Delstat/territorium Areal (km2)     Victoriaørkenen  Vest-Australia, Sør-Australia  348 750     Store sandørken Vest-Australia 267 250   Tanamiørkenen Vest-Australia, Nordterritoriet  184 500   Simpsonørkenen Nordterritoriet, Queensland, Sør-Australia 176 500   Gibsonørkenen Vest-Australia 156 000   Lille sandørken Vest-Australia 111 500   Strzeleckiørkenen Sør-Australia, Queensland, New South Wales   80 250   Sturt steinørken Sør-Australia, Queensland, New South Wales  29 750   Pedirkaørkenen Sør-Australia  1 250 Les mer i Store norske leksikon Australias geografi Australias befolkning jordbruk i Australia